Eins og lesendur síðunnar hafa tekið eftir er bókin Steven Gerrard – árin hjá Liverpool komin út . Það er Sigfús Guttormsson sem skrifar þessa glæsilegu bók og bókaútgáfan Hólar gefur út . Nema hvað , Hólar hafa ákveðið að gefa einum heppnum lesanda Kop.is eintak af þessari glæsilegu bók í jólagjöf ! Til að vinna eintakið þurfið þið einfaldlega að svara laufléttri spurningu í ummælum við þessa færslu og setja nafn ykkar við ( dulnefni er ekki nóg ) . Opið verður fyrir svör til miðnættis í kvöld og í fyrramálið tilkynni ég sigurvegarann sem verður dreginn úr hópi þeirra sem svöruðu spurningunni rétt . Spurningin er : Hvaða penni Kop.is er næstur Steven Gerrard í aldri ? ( Við urðum að hafa spurningu sem ekki væri auðvelt að fletta upp á netinu . Þetta hefur komið fram á Kop.is áður þannig að dyggir lesendur ættu að vita svarið nokkuð auðveldlega . Pennarnir sem koma til greina eru : Einar Matthías , Einar Örn , Eyþór , Kristján Atli , Ólafur Haukur , Magnús Þór , SSteinn . ) Svarið þessu með nafni ykkar og virku netfangi í ummælum og svo drögum við á morgun . Gangi ykkur vel !